Na temelju članka 95. stavka 4. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19) te članka 18. stavak 1. podstavak 15. Statuta Općine Jelenje („Službene novine Primorsko-goranske županije“ broj 33/09, 13/13, 6/16 i 17/17 i „Službene novine Općine Jelenje“ broj 5/18, 11/18, 29/20, 39/21, 43/21-pročišćeni tekst), Općinsko vijeće Općine Jelenje na 14. sjednici održanoj dana 6. srpnja 2023. donosi

**ODLUKU**

**o izmjeni Odluke o kriterijima za ocjenjivanje službenika i načina provođenja ocjenjivanja u Jedinstvenom upravnom odjelu Općine Jelenje(„Službene novine Općine Jelenje“ broj 55/23)**

**Članak 1.**

U Odluci o kriterijima za ocjenjivanje službenika i načina provođenja ocjenjivanja u Jedinstvenom upravnom odjelu Općine Jelenje („Službene novine Općine Jelenje“ broj 55/23) članak 9. stavak 2. mijenja se i sada glasi:

„Ocjena namještenika dobiva se zbrajanjem broja bodova kojima je njihov rad ocijenjen prema svim kriterijima iz ove Odluke, kako slijedi:

1. "odličan", ako je zbroj postignutih bodova namještenika od 72 do 80 bodova,

2. "vrlo dobar", ako je zbroj postignutih bodova namještenika od 56 do 71 bodova,

3. "dobar", ako je zbroj postignutih bodova namještenika od 36 do 55 bodova,

4. "zadovoljava", ako je zbroj postignutih bodova namještenika od 21 do 35 bodova,

5. "ne zadovoljava", ako je zbroj postignutih bodova namještenika manji od 20 boda.“

**Članak 2.**

Ova Odluka stupa na snagu osmog dana od dana objave u Službenim novinama Općine Jelenje.

KLASA: 024-04/23-01/5

URBROJ: 2170-20-03-03/09-23-3

U Dražicama 6. srpnja 2023.

OPĆINSKO VIJEĆE OPĆINE JELENJE

PREDSJEDNICA

Izabela Nemaz